section_heading: Povijest
paragraph_text: Prvi zapisi o ovoj ulici potječu iz 1257. godine pod imenom Strata Carintianorum. Navedeni podaci upućuju na njezinu tadašnju važnost u smislu trgovačkog puta prema južnoj austrijskoj pokrajini Koruškoj. Tijekom 19. stoljeća ulica je obnovljena i znatno proširena. Godine 1945. Kärntner Straße je pod zračnim udarima tijekom završnih borbi u Drugom svjetskom ratu. Ratna razaranja nanose veliku štetu, ali i omogućuju izgradnju mnogih novih zgrada nakon završetka rata. Gradnjom i razvojem bečke podzemne željeznice tijekom druge polovine 20. stoljeća, odlučeno je da će ispod ulice prolaziti linija metroa U1. Godine 1968. veći dio ulice postao je pješačka zona, dok je 2009. postavljen je novi pločnik.